Actueel weer in grafieken in Carmena | Weerplaza.nl
Uitgebreid weer Carmena
Actuele waarneming Carmena
Temperatuur in Carmena
Windkracht en -richting in Carmena
Bedekkingsgraad en wolkenhoogte Carmena
Zicht en relatieve vochtigheid in Carmena
Luchtdruk in Carmena JY LEES NOU Oscar Pistorius: wanneer ’n held val
KYK: Só lyk die nuwe Hilda
Ná ’n lang hofstryd word Oscar Pistorius vanoggend (6 Julie) in die Pretoriase hooggeregshof gevonnis. Byna vier en half jaar nadat Oscar en sy suster, Aimée, saam op die voorblad van SARIE se Februarie 2013-uitgawe verskyn het, kyk ons terug na daardie onderhoud en fotosessie. Dit was Oscar se laaste onderhoud vóór die tragiese gebeure op Valentynsdag van 2013 toe hy sy meisie, Reeva Steenkamp, in sy huis in Pretoria doodgeskiet het.
Só het Michélle van Breda, SARIE se redakteur, kort daarna in haar April 2013-redakteursbrief geskryf.
“Ons ken daardie gevoel wanneer jou hart vir ’n oomblik, of meer, net ophou klop. Die vroegoggend-nuus van die huis af oor ons wêreldbekende atleet Oscar Pistorius was vir my só ’n oomblik. In die motor van die lughawe onderweg na die hotel in Parys, het die letters van die boodskap op my foon voor my oë geswem en ek het gesukkel om sin te maak uit die handjievol woorde. Valentynsdag in die stad van die liefde was meteens
bitterlik koud, donker en grys – soos net Parys in die ysgreep van ’n Europese winter kan wees.
“In my geestesoog kon ek duidelik SARIE se Februarie-uitgawe in Suid-Afrika op die rak sien, met Oscar en sy suster, Aimée, in warm oranje op die voorblad. Toe ons daardie voorblad op 23 November verlede jaar  in Johannesburg gefotografeer het, was dit ’n goeie dag. Net twee uur om ’n voorblad, ’n rits binnefoto’s en ’n volledige onderhoud te voer, maar ons was voorbereid en opgewonde. En Oscar was professioneel, bedagsaam, besorg. Hoe verander ons lewe nie, soms in net ’n skrale moment?
“Ons leef vandag teen ’n ongekende pas. Ons vat net-net grond en dink skaars na oor ons daaglikse bestaan; oor die dinge wat ons doen, sê en glo. Tot daardie oomblik dat alles in ’n oogwink verander en die lewe onherroeplik verander ...”
Hier is ’n uittreksel van die destydse SARIE-onderhoud met Oscar deur Charis Labuschagne en eksklusiewe SARIE-foto’s.
Ons superster Oscar: ‘Roem nie altyd great'
Suid-Afrika se manlike weergawe van Charlize Theron? Hy glimlag skaam. “Jy gaan my nou laat bloos.”
As jy ’n rolprentster of ’n sanger is, is roem goed, want dit help jou inkomste. Maar as jy ’n sportman is, kan dit maklik jou aandag van jou loopbaan aflei. Roem is wonderlik vir ?borge en dinge, maar uiteindelik wil jy ’n suksesvolle loop-baan in sport hê. En om dít te kan doen moet jy kan fokus.
Hanteer jy negatiewe publisiteit makliker? soos jy ouer word?
Sal jy dit ooit oorweeg om permanent? oorsee te gaan woon?